open-index/open-wikipedia-markdown huggingface dataset:
Leif Lykke

**Leif Lykke** (1903–1988) var en norsk forstmann. Han var skogsjef og disponent ved Værdalsbruket.

## Liv og virke
Han gikk Trondheim katedralskole, Statens skogskole i Steinkjer og skogbruksavdelingen ved NLH på Ås. Han arbeidet som skogassistent før han ble forstmester og skogsjef ved Værdalsbruket i 1936 og disponent ved bruket i 1948. Han avgikk med pensjon i 1971, men opptrådte senere som konsulent.

Lykke hadde verv i skogbrukets organisasjoner, blant annet som formann i Nordenfjelske krets av Norsk forstmannsforening, formann i Inn-Trøndelag skogselskap fra 1967 til 1973 ordfører i representantskapet i forsikringsselskapet Skogbrand og medlem av skogråd, fylkesskogråd og Landsrådet for viltstell, jakt og fangst.

Leif Lykke var formann i Nord-Trøndelag Høyre fra 1949 til 1951 og medlem av Verdal kommunestyre og formannskap fra 1960 til 1963. Han var styreformann i Verdal sparebank fra 1955 til 1968.

### Familie
Han kom fra en kjent familie i Trondheims næringsliv og politikk. Han var sønn av øyelege Birger Lykke og hustru Dagmar Myhre. Farbroren Ivar Lykke var statsminister og stortingspresident samt kjøpmann i familiebedriften I.K. Lykke. Morfaren Andreas Myhre grunnla Britannia Hotel i Trondheim. Leif Lykkes søster Cecilie var gift med Nicolay Buch, som var grossist i Trondheim og eier av Hylla kalkverk på Inderøy, og mor til Axel Buch.

Leif Lykke giftet seg i 1930 med Ina Antonette Sibbern. Svigerfaren Georg Sibbern var administrerende direktør i Det norske Skogselskap.

## Referanser
Liste over Tysklands miljøvernministre

**Liste over tyske miljøvernministre** omfatter alle Forbundsrepublikken Tysklands miljøvernministre siden 1986. Stillingens fulle tittel er *forbundsminister for miljø, naturvern og atomsikkerhet* (tysk: *Bundesminister für Umwelt, Naturschutz und nucleare Sicherheit*).

## Referanser
Sanjay Dutt

**Sanjay Balraj Dutt** (hindi: संजय दत्त), født 29. juli 1959) er en indisk skuespiller og politiker. Han er sønnen til de kjente Bollywood-stjernene  og . Moren, Nargis Dutt, er kanskje mest kjent for sin rolle i den Oscar-nominerte «Mother India» i 1957. Helt siden hans debut i 1980, har han etablert seg som en fremtredende stjerne.

## Personlig liv
Sanjay giftet seg med  den 12. oktober 1987 og sammen har de datteren Trishala. Hun er nå bosatt i USA. Så giftet han seg med den indiske modellen  i 1998, men skilte seg i 2005. I dag er han gift med .

## Filmkarriere
Første gang Sanjay dukket opp på lerretet var i en liten rolle i sin fars film «Reshma Aur Shera». Sanjay var bare tolv år gammel, men fikk takket være sin far som da hadde tatt steget over til regi, fikk han spille side om side med Bollywoods største stjerner, blant annet Amithabh Bachchan. Filmen ble nominert til Gullbjørnen i Berlin i 1971.

Dutt gjorde sin debut som Bollywood skuespiller i filmen «Rocky» i 1981 og denne filmen ble en stor suksess. Han spilte i flere filmer på 1980-tallet, og noen av disse var «Vidhaata», «Jeeva», «Naam» og «Taaqatwar». I 1990 ble det flere filmer som gjorde suksess som «Sadak» og «Khoon Ka Karz», og i 1991 spilte han hovedrollen i filmen «Saajan» sammen med  og Salman Khan. Denne filmen gjorde at Dutt fikk sin første nominasjon på Filmfare i kategorien Beste skuespiller. To år etter spilte han i filmen «Khal Nayak» som ble en stor hit sammen med  og . Han fikk sin andre nominasjon i kategorien Beste mannlige skuespiller.

I de senere årene, spilte Sanjay Dutt i flere filmer, og i 1999 fikk han stor suksess i hitfilmen Vaastav: The Reality, som regnes som en av hans beste. Dutt vant nemlig en pris på Filmfare i kategorien Beste mannlige skuespiller.

På 2000-tallet kom flere suksessrike filmer som Mission Kashmir (2000), Jodi No.1 (2001), Hathyar (2002), Kaante (2002), Munna Bhai M.B.B.S (2003), Dus (2005), Lage Raho Munna Bhai (2006), Shootout at Lokhandwala (2007), Dhamaal (2007), Blue (2009) og All The Best: Fun Begins (2009).

## Filmgalleri

### 1980-årene

### 1990-årene

### 2000-årene

## Referanser


## Kilder
* Bollywoods bad guy – Sanjay Dutt hos NRK.

## Eksterne lenker
* 
*
Sinopimoidae

* Se systematisk inndeling

**Sinopimoidae** er en gruppe (familie) av edderkopper som tilhører undergruppen Entelegynae i gruppen Araneomorphae. Familien omfatter foreløpig bare én kjent art, og det er usikkert om det er holdbart å regne den som en egen familie.

## Utbredelse
Familien omfatter bare én, nyoppdaget, kjent art fra Kina.

## Systematisk inndeling
Det er sannsynlig at den ene arten som utgjør denne familien egentlig bør plasseres i den artsrike underfamilien Erigoninae i familien dvergedderkopper (Linyphiidae).

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Gruppe Orbicularia
******** Overfamilie Araneoidea
********* Familie **Sinopimoidae** Li & Wunderlich, 2008
********** *[[Sinopimoa bicolor]]* Li & Wunderlich, 2008

## Litteratur
* Hormiga, Gustavo (2008): *On the spider genus Weintrauboa (Araneae, Pimoidae), with a description of a new species from China and comments on its phylogenetic relationships.* Zootaxa 1814: 1-20. sammendrag
* Platnick, Norman I. (2009): The world spider catalog, version 10.0. *American Museum of Natural History*.

## Eksterne lenker
*
Jishishan

**Jishishan** (kinesisk: 积石山保安族东乡族撒拉族自治县; pinyin: *Jīshíshān bǎo'ānzú dōngxiāngzú sālāzú Zìzhìxiàn*) er et autonomt fylke for folkegruppene bonan, dongxiang og salar i det autonome prefekturet Linxia Hui i provinsen Gansu i Folkerepublikken Kina.

Befolkningen var på  innbyggere i 1999.

## Referanser
Martin Landrø

**Martin Landrø** (født 19. desember 1958) er professor i geofysikk og seismikk ved Institutt for elektroniske systemer ved NTNU. 

Landrø er utdannet sivilingeniør fra NTH i 1983 og dr.scient. i fysikk i 1986. Landrø jobbet som forsker i SERES fra 1986 til 1989. Deretter var han forsker i SINTEF petroleum 1993 til 1996 og som geofysiker i Statoil fra 1996 til 1998. Landrø var prosjektkoordinator for EU-forskningsprosjektet ATLASS (*Analysis of Time LapSe Seismic data*). Fra 2005 til 2009 var han prosjektleder for et Forskningsrådsprosjekt for analyse av 4-dimensjonale seismikkdata (PETROMAKS). Siden 2009 og fram til 2013 leder han et nytt forskningsprosjekt om forbedret kartlegging og overvåkning av oljereservoarer. 

Hans mest siterte artikkel er *Discrimination between pressure and fluid saturation changes from time‐lapse seismic data* publisert i Geophysics i 2001

I perioden 2020–2028 er han leder for et senter for forskningsdrevet innovasjon (SFI) ved NTNU: Senter for geofysisk prognosering.

## Priser og utmerkelser
* 2007 StatoilHydros forskningspris
* 2011 Eni Award

## Referanser


## Eksterne lenker
*
Li skole

**Li skole** kan vise til:

*Li skole (Nittedal), en ungdomsskole i Nittedal kommune
*Li skole (Bergen), en barneskole i Bergen kommune
Ministeriet for Fødevarer, Landbrug og Fiskeri

**Ministeriet for Fødevarer, Landbrug og Fiskeri**, oftest kalt **Fødevareministeriet** (norsk: **Matvareministeriet**), er et dansk ministerium. Ministeriet ble dannet ved en sammenslåing av Landbrugsministeriet (opprettet i 1896) og Fiskeriministeriet (opprettet i 1947) i 1996.

## Se også
*Liste over Danmarks matvareministre (etter 1996)
*Liste over Danmarks landbruksministre (1896–1996)
*Liste over Danmarks fiskeriministre (1947–1996)

## Eksterne lenker
*
Burudvann

**Burudvann** er et vann i Bærum kommune i Akershus. Det ligger på østsiden av Lommedalen og har utløp gjennom Burudelva, ei sideelv til Lomma.

Vannet er benyttet som badeplass. Største dybde er 17 meter.

## Referanser
Torunn Lauvdal

**Torunn Lauvdal** (født 30. april 1947 i Marnardal) var rektor ved Universitetet i Agder fra 2007 - 2015. 

Lauvdal tok utdanning ved Kristiansand lærerhøgskole og jobbet noen år som lærer før hun forsvarte dr.polit.-graden i pedagogikk ved NTNU. Fra 1995 til 1997 hun tilknyttet Arbeidsforskningsinstituttet. Hun har vært forskningsleder i SINTEF Teknologiledelse og fra 2004 og frem til 2007 var hun direktør i Agderforskning. Hun er spesialist på utdanningspolitikk og har skrevet evalueringer av Reform 94. 

## Litteratur
* 

## Eksterne lenker
* Portrett i Bladet forskning  2-2008
DNV Software

**DNV Software** er en heleid virksomhet under Det Norske Veritas (DNV) og lager programvare for design, utvikling, styrkeberegning, risikostyring og HMS-systemer - med fokus på olje, gass og maritime industrier. 

DNV Software har cirka 300 ansatte og en omsetning på cirka NOK 400 millioner. Hovedkontoret ligger på Høvik i Bærum. I tillegg har DNV Software kontorer i Stavanger, London, Glasgow, Rio de Janeiro, Houston, Dubai, Pusan, Shanghai, Beijing, Singapore og Mumbai. Sesam-programmet for styrkeberegning av offshore og maritime konstruksjoner ble opprinnelig utviklet på 1960-tallet for bruk i offshoreindustrien i Nordsjøen.

I juni 2011 gjorde DNV Software oppkjøp av det Stavanger-baserte selskapet Synergi Solutions.

DNV Softwares administrerende direktør er Are Føllesdal Tjønn, som tok over stillingen i 2009.

## Eksterne lenker
* DNV Software  - Offisiell webside.
* ADMA-OPCO chooses DNV software - *GasTech News*, 11. juni 2012. (engelsk)
* Veritas kjøper Synergi Solutions  - *IDG Computerworld*, 7. juli 2011. (norsk)
* DNV acquiring the software company Synergi Solutions - *Nortrade*, 6. juli 2011. (engelsk)
* DNV Software launches new version of Synergi Environmental Management Module  *Oil and Gas Observer*, Netherlands, 26. juni 2011. (engelsk)
* DNV fusjonerer med Germanischer Lloyd - *DN*, 20. desember 2012. (norsk)

* Store ambisjoner etter oppkjøp - *Budstikka*, 6. juli 2011. (norsk)
Guancheng (Dongguan)

**Guancheng** (kinesisk: 莞城街道, pinyin: *Guǎnchéng Jiēdào*) er et bydistrikt i byprefekturet Dongguan i provinsen Guangdong i Folkerepublikken Kina. Arealet er på 13,5 kvadratkilometer og folketallet 230&nbsp;000. Det er det gamle kulturelle og politiske senter av Dongguan, inntil senteret ble flyttet til Nancheng.
Mohibullah Safi

**Mohibullah Safi** (født 1975 i Kunar-provinsen) er en afghansk økonom og informatiker. Han er pr mai 2010 første visesentralbanksjef i Afghanistans bank. 

Safi migrerte til Pakistan under Sovjetunionens invasjon av Afghanistan (1979–1989), og tok en mastergrad i informatikk ved University of the Punjab i 1997. Før han begynte i sentralbanken har han bl.a. jobbet som systemanalytiker og foreleser, og var amanuensis ved Islamic University for Science and Technology. 

## Eksterne lenker
* Presentasjon på sentralbankens hjemmeside
Borregaard kraftverk

**Borregård kraftverk** er et vannkraftverk på gnr/bnr 1/3878 på vestsiden av Glomma i Sarpsborg kommune i Østfold fylke. Kraftverket utnytter et fall på 20,5 meter i Sarpefossen og er et elvekraftverk.

Kraftverket ble bygget i 1898 og er ombygget og påbygget flere ganger: 1901, 1910, 1930-tallet og i 2009. Etter den siste moderniseringen er forventet årsproduksjon 235&nbsp;GWh.

Eier er Sarpsfoss Limited (100 % eid av Orkla). Det var tidligere eid av Borregaard industrier. Orkla satt igjen med kraftverket da Borregaard ble skilt ut av Orkla og børsnotert i 2012.

Kraftverket ble kraftig utbygget og modernisert i årene 1936–1945. Anlegget hadde fra da av seks aggregater frem til 1995 da to av dem ble faset ut etter å ha stått i drift siden ca 1915. I 2009 ble denne plassen på ny tatt i bruk ved at det ble installert to nye kinesiske aggregater. Disse vil i det vesentlige bare komme i drift i flomperioden i mai-juni da det kan passere opp til 1&nbsp;500&nbsp;m³/s i fossen.

Installert effekt er nå 51 MW. Årsproduksjon er 250,6 GWh.

## Referanser


## Kilder
* 
* NVE vannkraftdatabase
* Andresen, Terje: *Investerer 150 millioner*, sa.no
*
Gran Idrettslag

**Gran Idrettslag** er et idrettslag fra i Gran kommune i Innlandet som driver med fotball, skiidrett, turn og badminton.

## Tabellen

## Divisjonsutvikling

## Eksterne lenker
* 
* Sparebank1banen - Nordic Stadiums
Yu Guozhen

**Yu Guozhen** (kinesisk: 俞國楨, født 1852 i Xinshi i Huzhou i provinsen Zhejiang i Kina, død 16. november 1932 i Wenzhou) var en pastor og grunnlegger av en uavhengig kinesisk protestantisk kristen organisasjon, Chinese Protestant Independent Church (*Zhongguo Yesujiao zilihui*). 

I 1867 gikk han på en amerikanskstiftet presbyteriansk gutteskole i Hangzhou, og konverterte til kristendommen. Etter eksamen i 1872 ble han utnevnt til pastor for en presbyteriansk menighet i Xinshi i Huzhou.

I 1894 tok den nordamerikanske misjonær John M.W. Farnham fri og vendte hjem, og overlot det sjelesørgeriske ansvar for en menighet i Shanghai, i Hangyanggaten, til pastor Yu. 

Yu ble en talsmann for den kinesiske protestantiske selvhjelpsbevegelse, og gikk i 1903 til innkjøp av en tomt ved Haininggaten nord i Shanghai og grunnla året etter en selvhjulpen presbyteriansk menighet (*Jidutuhui*) uten finansielle bindinger til noen misjonskirke. Den 25. januar 1906 grunnla han det som i 1911 fikk navnet Chinese Protestant Independent Church. Menigheter i Pingyang i Zhejiang, Tianmen i Hubei og en rekke andre sluttet seg til dette fellesskapet. I 1910 ble *The General Assembly of the China Christian Independent Church* grunnlagt i  Shanghai. Føderasjonen hadde sin egen avis, og gvokste etterhvert til hundrevis av menigheter med titusener av medlemmer over hele Kina.

I 1932 fikk Yu et alvorlig illebefinnende i prekestolen i Wenzhou, og døde.

## Referanser
Skretting

**Skretting** er verdens største produsent av fôr til oppdrettsfisk og reker. Selskapet har virksomhet i fem verdensdeler og produserer årlig 2 millioner tonn (2015) fôr til mer enn 60 fiskearter. Skretting er et heleid datterselskap av fôrkonsernet Nutreco som er børsnotert i Nederland.

## Historie
Historien til Skretting strekker seg tilbake til 1899 og etableringen av Stavanger Landbruksforretning som leverte blant annet maskiner, redskaper, gjødsel og kraftfôr til landbruket. 

Allerede i 1913 kom Skretting-familien inn i bildet og i 1925 endret selskapet navn til T. Skretting. I løpet av 60-tallet begynte T. Skretting med produksjon av tørrfôr til fisk. I løpet av 1980-årene kjøpte BP seg gradvis inn på eiersiden og i 1990 hadde de 100 % eierskap.  I løpet av dette tiåret skjedde det også en større dreining mot produksjon av fiskefôr. Fra og med 1990 opererte Skretting utelukkende som leverandør til havbruksnæringen. I 1994 solgte BP forretningsenheten Nutrition som omfatter Skretting. Nye investorer overtok og Nutreco ble navnet på det nye konsernet. I 2003 endret alle Nutrecos fiskefôrselskaper navn til Skretting.

## Virksomhet
Skretting har rundt  ansatte på verdensbasis. Selskapet har produksjon i 16 land; Norge, Australia, Brasil, Canada, Chile, Kina, Ecuador, Egypt, Frankrike, Irland, Italia, Japan, USA, Spania, Tyrkia, Vietnam og Storbritannia. Disse fabrikkene produserer fôr som selges til over 40 land. Hovedkontoret til Skretting ligger i Stavanger. Her sitter holder både den norske og den internasjonale ledelsen. Skrettings internasjonale forskningsselskap Skretting Aquaculture Research Centre er også lokalisert i Stavanger.

Skretting Norge har tre fabrikker (Stavanger, Averøy, Stokmarknes). I 2015 produserte alle fabrikkene i Norge  tonn fiskefôr, og har rundt 300 ansatte. 

## Eksterne lenker
* 
*  Nutreco
John M. W. Farnham

**John M. W. Farnham** (født 1859, død 1917) var en amerikansk presbyteriansk kinamisjonær som virket i Shanghai. Han utviklet et grundig utdannelsesprogram for både gutter og jenter.

## Referanser
John Farnham

**John Farnham** er navnet til flere personer:

* John M. W. Farnham, amerikansk presbyteriansk kinamisjonær (1859–1917)
* John Farnham (sanger), australsk popsanger (født 1949)
Christus factus est

**Christus factus est** (WAB 9-11) er tittelen på tre tonsettinger av et bibelsted på latin fra Paulus' brev til filipperne, kapittel 2, vers 8-9 av Anton Bruckner.

## "Christus factus est" fra 1844
Den første komposisjonen (WAB 9) er fra 1844 og har som undertittel *Choralmesse für den Gründonnerstag* (norsk: koralmesse for skjærtorsdag). Den er skrevet for firstemmig blandet kor (SATB) i F-dur.

## "Christus factus est" fra 1879
Den andre komposisjonen (WAB 10) oppsto i 1879 og er en kantate i d-moll for åttestemt firstemmig kor (SSAATTBB), 3 basuner og strykere; den ble først posthumt uroppført under Bruknerfesten i München i 1933.

## "Christus factus est" fra 1884
Komposisjonen fra 1844 (WAB 11) er en motett for seksstemmig blandet kor (SAATBB) a capella i d-moll. Den ble uroppført 9. november 1844 i Wien og er dedikert til pater Otto Loidol. Den er langt den mest kjente av de tre komposisjonene og anses etter *[[Locus iste]]* blant Bruckners mest kjente a capellakomposisjoner. Richard E. Thurston har instrumentert korsatsen for blåseorkester.

## Tekst

## Eksterne lenker
* [Lydfiler](http://www.cpdl.org/wiki/index.php/Christus_factus_est_(Anton_Bruckner)) i Choral Public Domain Library
På hengende håret (TV-program)

***På hengende håret*** er et norsk underholdningsprogram med Rita Westvik som gikk over tre lørdagskvelder sommeren 1988. Seriens tre program hadde titlene «Hvem er vi?» (14. mai), «Hvor går vi?» (28. mai) og «Hvem skal betale?» (11. juni). Popstjerner som Whitney Houston, George Harrison og Joni Mitchell ble intervjuet i programmene, mens Bjørn Eidsvåg var fast underholder. 

Programmet handlet en del om ny teknologi, om computere og om kommunikasjon, men også om undring over nåtid og fremtid, om utfordringer og de menneskelige aspekter midt oppe i det hele.

## Om programmet
Westvik uttalte at hun ønsket å provosere seerne med dette programkonseptet, og viste det ved at hun i første episode inviterte lederen for motorsykkelklubben Rabies (Bandidos) og en nonne i studio.

## Referanser


## Eksterne lenker
*
Grotteedderkopper

* Se systematisk inndeling

**Grotteedderkopper**, Nesticidae, er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Små til middelsstore (kroppslengde 1-5,5&nbsp;mm), slanke, langbeinte edderkopper. De ligner på de langbeinte artene i familien Linyphiidae. Kroppen er ganske blank, gjerne lys med mørkere tegninger, ikke påfallende hårete. Hunnenes bakkropp er nesten kuleformet.

## Levevis
Disse edderkoppene bygger nettene sine særlig i huler og under klippe-overheng, også i veiter eller lignende og i hulrom mellom steinene i urer. De kan også finnes i fuktige kjellere. Nettet er en uregelmessig samling av silketråder på kryss og tvers.

## Utbredelse
Familien er utbredt i alle verdensdeler. Den har ganske mange arter i hulesystemer i Europa.

## Systematisk inndeling / europeiske arter

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Gruppe Orbicularia
******** Overfamilie Araneoidea
********* Familie **grotteedderkopper** Nesticidae Simon, 1894
********** Underfamilie Acrometinae Wunderlich, 1979 † (fossil)
*********** Slekten *[[Acrometa]]* Petrunkevitch, 1942 † (6 arter)
*********** Slekten *[[Anandrus]]* †
*********** Slekten *[[Cornuandrus]]* Wunderlich, 1986 † (én art)
*********** Slekten *[[Elucus]]* Petrunkevitch, 1942 † (3 arter)
*********** Slekten *[[Pseudacrometa]]* Wunderlich, 1986 † (én art)
********** Underfamilie Nesticinae Simon, 1894
*********** *[[Aituaria nataliae]]* Esyunin & Efimik, 1998 (Russland, Georgia)
*********** *[[Canarionesticus quadridentatus]]* Wunderlich, 1992 (Kanariøyene)
*********** Slekten *[[Carpathonesticus]]* Lehtinen & Saaristo, 1980 (Øst-Europa, Italia) – 15 arter i Europa
*********** Slekten *[[Cyclocarcina]]* Komatsu, 1942 (Japan)
*********** Slekten *[[Eidmannella]]* Roewer, 1935 (hele Jorden) – i Europa:
************ *[[Eidmannella pallida]]* (Emerton, 1875)
*********** Slekten *[[Gaucelmus]]* Keyserling, 1884 (Afrika, Australia, Asia)
*********** Slekten *[[Nesticella]]* Lehtinen & Saaristo, 1980 (Afrika, Asia, Australia) – i Europa:
************ *[[Nesticella mogera]]* (Yaginuma, 1972)
*********** Slekten *[[Nesticus]]* Thorell, 1869 (Amerika, Eurasia) – 24 arter i Europa, i Norge:
************ liten kjelleredderkopp, *[[Nesticus cellulanus]]* (Clerck, 1757)
*********** *[[Typhlonesticus absoloni]]* Kratochvil, 1933 (Montenegro)

## Referanser


## Litteratur
* Roberts, M.J. (1995) *Spiders of Britain & Northern Europe.* Harper Collins. ISBN 0-00-219981-5

## Eksterne lenker
* 
* Glenn Halvor Morka: Edderkoppkroken. Med bilder av norske arter 
* Bildegalleri over nordamerikanske arter
* Fauna Europaea, utbredelsesdatabase for europeiske dyr
Narvareservoaret

**Narvareservoaret** (estisk *Narva veehoidla*, russisk На́рвское водохрани́лище, *Narvskoje vodokhranilisjtsje*) er et vannreservoar i Narvaelva, delt mellom Russland og Estland. Det ligger umiddelbart sør for byene Narva og Ivangorod, og strekker seg inntil 15 km nord-sør og 40 km øst-vest. Vann fra Peipussjøen i sør når reservoaret via Narvaelva.

Reservoaret ble oppdemmet i 1950–1956 i sovjettida. Det gir vann til Narva vannkraftverk (effekt 125 MW, eid av Russland) og avkjølingsvann til det estiske Narva kraftverk. Ved normal vannstand 25 moh. har reservoaret et areal på 191 km², der 40 km² hører til Estland. Dybden er 1,8 - 15 meter. Nedslagsfeltet er 55&nbsp;848&nbsp;km².

Utvekslinga av vann i reservoaret er stor, om lag 30 ganger i året, men enkelte områder har nesten stillestående vann. Den økologiske statusen regnes som «god» (2007).

## Referanser


## Eksterne lenker
*
El Salvador under Sommer-OL 1996

**El Salvador under Sommer-OL 1996**. Sju sportsutøvere, fem menn og to kvinner fra El Salvador deltok i fem sporter under Sommer-OL 1996 i Atlanta. Det var sjette gangen som El Salvador deltok i et sommer-OL, de vant ikke noen medaljer 

## Medaljer

## Eksterne lenker
* Resultater og profilside  på sports-reference.com
DaMarcus Beasley

**DaMarcus Beasley Lamont** (født 24. mai 1982 i Fort Wayne) er en amerikansk tidligere fotballspiller med kamper for bl.a. Manchester City, PSV Eindhoven, Rangers og for det . Beasley spilte mest som venstreving, men ble også brukt som spiss og i forsvar. Beasleys eldre bror, Jamar, spilte for det amerikanske herrelandslaget i futsal.

## Karriere
Uten å ha spilt en eneste kamp for Los Angeles Galaxy, ble han i 2000 hentet til Chicago Fire, hvor han i årene 2000 til 2004 scoret 14 mål og hadde 20 målgivende. I sesongen 2003, ble han tatt ut på MLSs All-star-lag.

I 2004 gikk Beasley til den nederlandske klubben PSV Eindhoven, der han erstattet Arjen Robben, som da hadde signert for Chelsea. Beasley spilte i klubben til 2006, da han ble lånt ut til engelske Manchester City. Etter sesongen 2006/2007 kom han tilbake PSV Eindhoven, men signerte rett etter for den skotske klubben Rangers. Med sine fire scoringer i Mesterligaen er han den amerikaneren som har scoret nest flest mål gjennom tidene, etter Christian Pulisic.

I 2010 signerte Beasley på en toårskontrakt med den tyske klubben Hannover etter at kontrakten hans med Rangers gikk ut. Han ble i Tyskland i kun én sesong, og dro til klubbspill i Mexico og USA på slutten av karrieren.

Beasley la opp etter 2019-sesongen av MLS og er i dag eier av klubben han startet fotballkarrieren i, Fort Wayne.

## Meritter
### Internasjonalt
* CONCACAF Gold Cup – 2002, 2005, 2007

### Klubb
* US Open Cup – 2000, 2003
* Nederlandsk mester – 2005, 2006
* Nederlandsk Cup – 2005
* Scottish Premier League – 2009, 2010
* Scottish Cup – 2008
* Scottish League Cup – 2010

### Personlig
* CONCACAF Gold Shoe – 2005
* Sølvballen i U-17 World Cup – 1999

## Referanser


## Eksterne lenker
* 
* 
* 
* 
*  DaMarcus Beasleys offisielle hjemmeside
*  DaMarcus Beasleys profil på Rangers FCs hjemmeside
Marcel Cerdan

**Marcellin «Marcel» Cerdan** (født 22. juli 1916 i Sidi Bel Abbès, død 28. oktober 1949) var en fransk mellomvektsbokser av pied-noiropphav som ble betraktet av fagfolk som Frankrikes og Europas beste bokser i sin vektklasse og en av de beste av de boksere som hadde lært sporten i Afrika.

Hans liv var preget av idrett, høy sosial faktor og til slutt; tragedie. Han er særlig kjent for å hatt et kjærlighetsforhold til Édith Piaf.

## Referanser

## Eksterne lenker
* 
* 
*
Klinkert

**Klinkert** er en betegnelse over et stort og åpnet klinkbygd tremastede skip i Sverige fra 1500-tallet. Meget lite er kjent om denne fartøytypen.

19. februar 1564 fikk Nielaus Nielsen, som bodde i København, en svensk klinkert på 30 lester av den danske kronen som godtgjørelse for tapet av et annet skip. Nielsens skip var en bojort som var brukt for å føre forsyninger til Halmstad mens den var under svensk beleiring.

## Litteratur
* Ole Mortensøn, *Renæssancens Fartøjer* 1995 ISBN 87-88509-14-1
Frihetsbroen (Novi Sad)

**Frihetsbroen** (serbisk: *Мост Слободе*/*Most Slobode*) er en skråkabelbro over Donau i Novi Sad i Vojvodina i Serbia.

Broen ble opprinnelig oppført mellom 1976 og 1981 og åpnet for trafikk på årsdagen for frigjøringen fra den tyske okkupasjonen. Befolkningen i Novi Sad kaller også broen for *Kamenički Most* (Kamenica-broen) da den fører over til byen Sremska Kamenica. Broen er bygget i stål og betong, 1312 meter lang og 27,60 meter bred. Den har seks bil- og to fotgjenterfelter, begge pilarene er 60 meter høye. Arkitekt var Nikola Hajdin.

Broen ble ødelagt 3. april 1999 under et bombeangrep fra NATO i forbindelse med Kosovokrigen. De påfølgende årene utgjorde den et alvorlig hinder for skipstrafikken på elven. 11. oktober 2005 ble broen gjenåpnet. Gjenoppbyggingen varte i to år og kostet 40 millioner euro.

## Referanser


Fil:Нато авијација срушила Мост слободе на Дунаву у Новом Саду.jpeg|Broen etter NATOs bombing i 1999.


## Eksterne lenker
Frihetsbroen på Structurae
Transformers

**Transformers** er en populær serie leketøy basert på historien om to fraksjoner med krigende utenomjordiske roboter. I leketøyets mer enn 20 år lange historie har det også blitt laget relaterte tegneserier, tegnefilmer og spillefilmer.
Hovedpersonene i spillefilmene er Optimus Prime og Sam Witwicky.

## Filmer
* *[[Transformers (film)|Transformers]]* (2007)
* *[[Transformers: De beseirede slår tilbake]]* (2009)
* *[[Transformers: Dark of the Moon]]* (2011)
* *[[Transformers: Age of Extinction]]* (2014)
* *[[Transformers: The Last Knight]]* (2017)

Alle regissert av Michael Bay

## Se også
* Transformers: Cybertron
Narva vannkraftverk

**Narva vannkraftverk** i Russland utnytter kraften i Narvafossen som dannes der Narvaelven renner utfor kanten av Baltiske Klint, i byen Narva på grensen mellom Estland og Russland. Vannkraftverket ligger i Russland, mens selve demningen fra 1955 krysser grenselven og ligger i begge land. Den demmer opp Narvareservoaret på 191 km².

Dette er det eneste vesentlige vannkraftverket i hele Narva-vassdraget, og leverer 125 MW effekt. Det naturlige fossefallet slippes bare ut noen få dager i året, ellers er fossen stort sett tørrlagt. 

På samme stedet, men på estisk side, ble tekstilbedriften Kreenholmi Valduse anlagt allerede i 1857, og utnyttet da vannkraften i langt mindre skala.

## Eksterne lenker
* Beskrivelse hos RusHydro.
Liste over afghanske aviser

Nedenfor er en **liste over [[avis]]er utgitt i [[Afghanistan]]**. Den er ikke komplett. 

De fleste avisene har hovedkvarter i hovedstaden Kabul. På midten av 1980-tallet var *[[Haqiqat-e Inquilab-e Saur]]* en av de mest innflytelsesrike avisene i Afghanistan. Avisen blir ikke lenger utgitt. 

**[[Afghanistan Times Daily]]* 
**[[Bakhtar News Agency]]* 
**[[Daily Afghanistan]]* 
**[[Daily Annis]]* 
**[[Daily Cheragh]]* 
**[[Eqtedaare Melli Weekly]]*
**[[Hewad (avis)|Hewad]]*
**[[Kabul Times]]*
**[[Kabul Weekly]]*
**[[Pajhwok Afghan News]]*
**[[The Outlook Afghanistan]]*
**[[Wakht News Agency]]*
Ingunn Lunde

**Ingunn Lunde** (født 1. februar 1969) er professor i russisk ved Universitetet i Bergen (2002–) og tidligere professor II ved Universitetet i Tromsø (2012–2019). Året 2014/15 var hun fellow ved Wissenschaftskolleg zu Berlin. Lunde har tidligere vært formann i Nordisk slavistforbund (2010-2013). 

Lunde har utdanningen sin fra Bergen (UiB), Moskva og Bonn med hovedfag i russisk og gresk og latin som laveregradsfag fra 1994. Hun forsvarte dr.art.-graden i russisk i 1999 med avhandlingen «Verbal Celebrations: Kirill of Turov's Homiletic Rhetoric and its Byzantine Sources». Hun ledet de internasjonale forskningsprosjektene *Landslide of the Norm* (2005–2008) og *Future of Russian* (2008–2012). 
Hennes forskningsinteresser omfatter middelalderslavisk litteratur og kultur, russisk 1800- og 1900-tallslitteratur, og russisk språk og litteratur etter perestrojka. Lunde er grunnlegger og hovedredaktør av bokserien «Slavica Bergensia», medredaktør av tidsskriftet «Poljarnyj Vestnik» og Scando-Slavica. Blant hennes seneste utgivelser er bøkene *[https://edinburghuniversitypress.com/book-language-on-display.html Language on Display: Writers, Fiction and Linguistic Culture in Post-Soviet Russia]* (Edinburgh University Press 2018) og *[https://www.dreyersforlag.no/fragmenter-av-fortid.6254997-481844.html Fragmenter av fortid: Historiens rolle i russisk samtidslitteratur] * (Dreyers forlag 2019).

## Litteratur

* 

## Referanser
Forvaltningsfellesskapet Sebnitz

**Forvaltningsfellesskapet Sebnitz** er et tidligere forvaltningsfellesskap i Fristaten Sachsen med sete i Sebnitz som ble opprettet i 1994 av 3 kommuner Landkreis Sächsische Schweiz. Det fortsatte å eksistere innenfor den østlige delen av Landkreis Sächsische Schweiz-Osterzgebirge frem til 1. oktober 2012. 

Forvaltningsfellesskapet ligger i den østlige delen av kretsen, øst for kretsbyen Pirna, langs grensen til Tsjekkia. Størstedelen av kommunen befinner seg i Nasjionalparken Sächsische Schweiz Det befinner seg langs elven Elben på grensen til Sächsischen Schweiz. Elvene Sebnitz og Kirnitzsch flyter gjennom fellesskapet.

I 1998 ble medlemskommunen Hinterhermsdorf innlemmet i Sebnitz gjennom kommunesammenslåinger.

Fellesskapet bestod deretter av de to kommunene Sebnitz og Kirnitzschtal. Den 1. oktober 2012 ble Kirnitzschal innlemmet i Sebnitz, og fellesskapet opphørte dermed å eksistere. 

Fellesskapet hadde 10&nbsp;848 innbyggere (31.12.2008).
Per Ørum Jørgensen

**Per Ørum Jørgensen** (født 1970) er en dansk politiker og forretningsmann.

Han vokste opp i Jylland. Faren, John Ørum Jørgensen, var prest og formann i Indre Mission. Per Ørum Jørgensen utdannet seg innen butikkdrift. Han var salgssjef i et magasin-, reklame- og markedsføringsfirma i Herning før han ble folketingsmann i 2005.

Han var i perioden 2005–2007 medlem av Folketinget for Ringkjøbing amtskrets, valgt for Det Konservative Folkeparti. Etter strukturreformen i 2007 var han valgt fra Vestjyllands storkrets. Jørgensen var de konservatives klima- og energipolitiske talsmann. I februar 2010 ble han tatt for promillekjøring og søkte permisjon fra Folketinget. Han brøt så med de konservative og viste til lokalisering av sykehus i Vestjylland og partiets reformvegring. Samtidig ble det kjent at partiet ikke ønsket å renominere ham. I juni meldte han seg inn i Kristendemokraterne og ble partiets eneste folketingsmann. Ved folketingsvalget i 2011 falt han ut. I oktober 2011 ble Jørgensen formann i partiet. I august 2012 ble Jørgensen presset til å trekke seg, og han forlot partiet.

Jørgensen etablerte Det Demokratiske Parti høsten 2012, og satt som formann i partiet i vel et år, men gikk tilbake til næringslivet. Partiet gikk senere inn i et annet utenomparlamentarisk parti, CenterPartiet, som identifiserer seg med de nordiske agrarpartiene. Jørgensen har ikke hatt noen tilknytning til dette partiet.

I 2015 meldte han seg inn i Det Konservative Folkeparti igjen. Ved kommunevalget i 2021 ble han valgt inn i Herning kommunestyre.

## Referanser


## Eksterne lenker
*
Fyrblase

**Fyrblase** (på svensk *furublåsa*) er en eldre betegnelse på et seilfartøy bygd av treemner fra furu i Danmark, Sverige og det nordlige Tyskland på 1500-tallet.

Alle de større seilskipene som ble bygd i furu i dette århundret, uansett fartøytyper etter skrog og konstruksjon, ble i Østersjøen vanligvis betegnet som «fyrblase» eller «furublåse». Bruk av furu som byggemateriale for større fartøyer var ikke vanlig, ettersom eik var det foretrukne valget, og var begrenset til den lokale båt- og skutebyggingen i Nord-Europa. Betegnelsen gikk senere ut av bruk, men kunne også bli brukt om storskip bygd i Nederlandene og i de nordtyske byene med furu hentet fra Nord-Europa.

Et av de største storskipene som har vært dokumentert bygget av furu, er den danske ostindiafareren «Perlen». Hun hadde et deplasement på 1200 tonn og ble bygget av Peter Michelsen ,for egen risiko, i Enckhuysen. Deretter ble hun levert til den dansk-norske orlogsflåten i 1620 som et koffardiskip. Dette storskipet, som bare femti år tidligere kunne ha blitt betegnet som en «fyrblase», ble aldri utrustet for krig.

Mange fartøyer hadde betegnelsen som skipsnavn, som Thomas Holsts skip «Fyrblasen» som var i den danske krigsflåten sommeren 1509. «Fyrblasen» var et artilleriskip med to tønner krutt. Et annet skip med dette navnet, som ble bygd og sjøsatt i 1572, seilte til Narva, Gotland og Norge i løpet av 1577. Et regnskap fra 1540-41 bevart i slottet i Åbo i Finland omtalte et fartøy med navnet «Furublåssen» som en *furu kräljare*. Skipet var bygd helt av furu, men rigget som en stangkrejer med fokk, storseil, toppseil og et latinerseil i mesan. Den nordeuropeiske krejeren som stammet fra 1400-tallet, var et tremastet seilfartøy på 20-30 kommerselester, som nesten alltid var kravellbygd.

Under den nordiske sjuårskrigen fra 1563 til 1570 hadde en tysk fribytter (pirat) fra Danzig erobret og ført bort en «dend fyrreblasse» på 40 lester som hadde tilhørt den københavnske borgeren Nielaus Nielsen.

## Litteratur
* Ole Mortensøn, *Renæssancens fartøyer* 1995 ISBN 87-88509-14-1
* Jørgen H. Barfod, *Flådens fødsel* 1990 ISBN 87-87720-08-6
Kulturministeriets Illustratørpris

**Kulturministeriets Illustratørpris**, på dansk *Kulturministeriets Illustratorpris*,  er en årlig, dansk kunst- og litteraturpris som overrekkes i januar året etter. Illustratørprisen blir tildelt en illustratør eller bildekunstner som gjennom sine illustrasjoner uttrykker en kunstnerisk originalitet, og som med sin realisme og fantasi øker leserens opplevelse av det skrevne ord. Strid om endringer i reglene forsinket utdelingene for 2007 og 2008 som først skjedde i juni 2009.

## Liste over prisvinnere

## Eksterne lenker
* Kulturministeriets Illustratorpris hos Litteraturpriser.dk
Ida Matton

**Ida Elisabeth Matton** (født 24. februar 1863, død 7. juli 1940) var en svensk kunstner og skulptør.

Ida Matton ble født i Gävle og studerte i årene 1882–1886 ved Tekniska skolan i Stockholm, samt i Paris i 1887 hvor hun var virksom det meste av sitt liv. Hun debuterte ved Parissalongen i 1888. To år senere hadde hun sitt gjennombrudd med skulpturen «Bébé» som ble stilt ut i Chicago i 1892.

I Sverige gjorde hun blant annet gravmonument, idrettspriser og plaketter. Hun fikk også bestillinger fra Gävle i løpet av sin tid i Paris, blant annet en staute av Gustav Vasa som ble avduket i 1924 i Kvarnparken i Gävle. Hun skapte flere gravmonument, deriblant for familiene Matton og Westergren, samt byster av Karolina Själander i Rådhusesplanaden og i Katolska kyrkan av kirkens første prest, Giovanno Carlo Moro.

Ida Matton var også landskapsmaler. Hennes arbeid fra Lappland stilte hun ut i 1927. Et annet kjent verk av Matton er skulpturen «Lokes straff», som i 1905 ble utført i marmor og stilt ut på Parissalongen i 1909, og 1936 ble den støpt i bronse. Marmorskulpturen ble i 1923 plassert i restene av Gamla Riddarholmsbron, den såkalte «Palmstedts grottan», innenfor Stockholms stadshus park. En annen utgave av «Lokes straff» ble donert av broren Emil Matton på hennes 75-årsdag 1938 til det kommende Gävle Länsmuséet. I 1963 opprettet museet en større minneutstilling av henne med rundt 60 arbeider. Hun fikk flere utmerkelser i Frankrike og Italia og *Litteris et artibus* i 1927.

## Referanser


## Eksterne lenker
* Ida Elisabeth Matton, kunstleksikonet Amanda
* Historik Gefle IF
Armamar

**Armamar** er en by og kommune (*conchelo*) med 7071 innbyggere (2008), som ligger nord i  Viseu-distriktet i Portugal.

## Demografi

## Freguesier
Armamar er delt inn i 19 freguesier (sogn).

## Referanser

 
## Eksterne lenker
*
Fakta på lørdag

***Fakta på lørdag*** er en norsk dokumentarserie som gikk på NRK-TV på lørdagskveldene fra 1985 til 2011. Programmet besto oftest av innkjøpte utenlandske dokumentarfilmer. Disse var ofte av en noe mer triviell og mellommenneskelig natur enn mer tradisjonelle dokumentarfilmer. 

Oddvar Foss var en av programskaperne.

Første dokumentaren som ble sendt var britisk og handlet om en fars forsøk på å få tilbake sitt barn som har blitt kidnappet av moren. Programmet fikk svært god omtale av VGs TV-anmelder. Den siste het «Hvit nigger» og gikk høsten 2011. Den omhandlet Ingvar Ambjørnsens forfatterskap. Programmet har gått sporadisk etter det.

## Priser og nominasjoner
* Nominert til Gullruten 2005 i klassen beste TV-dokumentar for *Ute av kontroll, historien om Blitz*
* Nominert til Gullruten 2007 i klassen beste  aktualitets- eller faktaprogram for *[[Holocaust – tidsvitner]]*
* Gullruten 2009 til Robert Stengård i klassen beste klipp/redigering for *Lykkens grøde*
* Nominert til Gullruten 2009 i klassen beste TV-dokumentar for *Lykkens grøde*
* Gullruten 2012 i klassen beste TV-dokuemntar for *Sju kammers – frontsøstrene*
* Gullruten 2012 til Karoline Grindaker og Hilde K. Kjøs i klassen beste regi enkamera for *Sju kammers – frontsøstrene*
* Gullruten 2012 til Hilde K. Kjøs i klassen beste foto enkamera for *Sju kammers – frontsøstrene*

## Referanser
Vi bare spør

***Vi bare spør*** er en norsk kunnskapskonkurranse for gymnaselever som ble sendt på NRK Radio fra 1970 til 1991. Her ble hver videregående skole som deltok representert av tre elever. Programmet ble ledet av Svein Wiel Jørgensen de første 15 årene.

Premien det første året var 1000 kr. til hver av de tre elevene på det vinnende laget i finalen. I 1991 var premien på 4000 kr.

Programmet erstattet den mer pensumorienterte kunnskapskonkurransen *Hvem vet mest?*

Første sending gikk på lufta onsdag den 14. oktober 1970.

## Referanser
George Lloyd (komponist)

**George Walter Selwyn Lloyd** (født 28. juni 1913 i St. Ives (Cornwall), død 3. juli 1998 i London) var en engelsk komponist.

Lloyd skrev 3 operaer, 12 symfonier, 4 pianokonserter, 2 fiolinkonserter og 1 cellokonsert. Han skrev også en del musikk for brassband, deriblant verker som *Royal Parks* (pliktnummer EM for brassband 1985), *Diversions on a Bass Theme* og *English Heritage*.

## Referanser


## Eksterne lenker
* The George Lloyd Society (engelsk)
John Paintsil

**John Paintsil** (født 15. juni 1981 i Accra) er en ghanesisk fotballspiller som spiller forsvar, men som for tiden er kontraktsløs. Han er også fast inventar på det .

## Meritter
* Israeli Premier League (1):
2002–2003

* Israel State Cup (1):
2006

## Referanser


## Eksterne lenker
*
Bo Trach

**Bo Trach** (*huyện Bố Trạch*) er et distrikt i provinsen Quang Binh i Vietnam. Det har et areal på 2123,1 km² og en befolkning på 170&nbsp;000 i 1998.

## Administrative enheter
Le Thuy har seks småbydistrikter og syv landsbydistrikter:
* Småbydistrikter (2): Hoan Lao, Nong Truong Viet Trung.
** Landsbydistrikter (25): Hoàn Lão, Thị trấn Nông Trường Việt Trung và 28 xã bao gồm: Bắc Trạch, Cự Nẫm, Đại Trạch, Đồng Trạch, Đức Trạch, Hạ Trạch, Hải Trạch, Hoà Trạch, Hoàn Trạch, Hưng Trạch, Lâm Trạch, Liên Trạch, Lý Trạch, Mỹ Trạch, Nam Trạch, Nhân Trạch, Phú Định, Phú Trạch, Phúc Trạch, Sơn Lộc, Sơn Trạch, Tân Trạch, Tây Trạch, Thanh Trạch, Thượng Trạch, Trung Trạch, Vạn Trạch, Xuân Trạch.

## Referanser
Bankakademiet

**Bankakademiet** var en høgskole for bank- og finansutdanning, etablert i Oslo i 1965. Skolen ble i 1994 fusjonert inn i Handelshøyskolen BI.

Skolen var eid av Sparebankforeningen og Den norske bankforening og var en videreføring av de private *Bankskolen* (fra 1929) og *Den høyere Bankskole* (fra 1948). Skolens utdanning gikk fra først i tre avdelinger, de to første tok ett år, og den tredje avdelingen, *høyskoleavdelingen*, var fireårig.

Bankansatte i Norge hadde en periode tariffestet rett til etterutdanning ved Bankakademiet, og 30&nbsp;000 bankansatte streiket i én time i juni 1989 mot varslene om at akademiet skulle legges ned. Bankakademiet hadde den gang 20 ansatte og 12&nbsp;700 deltidsstudenter.

Ved fusjonen med BI i 1994 var det 1&nbsp;935 deltidsstudenter ved akademiet.
## Referanser
Alhaj Mohammad Issa Turab

**Alhaj Mohammad Issa Turab** er en afghansk økonom. Han har siden 2001 vært annen visesentralbanksjef for Afghanistans bank, sentralbanken i Afghanistan.

Turab er utdannet ved Universitetet i Kabul, der han gikk ut fra det økonomiske fakultetet i 1974. Han begynte i sentralbanken i 1994, i starten som første visesentralbanksjef, men fra 2001 som annen visesentralbanksjef. Før dette har han jobbet i Vann- og kraftministeriet og i Bank Mili. 

## Referanser


## Eksterne lenker
* Presentasjon på sentralbankens hjemmeside
Det norske Shippingakademi

**Det norske Shippingakademi** var en høgskole for rederiutdanning, etablert i Oslo i 1967 som en frittstående stiftelse opprettet av Norges Rederiforbund. Skolen ble i 2000 fusjonert inn i Handelshøyskolen BI.

Akademiet ga både grunnutdanning og kursbasert etterutdanning. 
## Referanser
Karl Johan Otterstad

**Karl Johan Otterstad** (født 19. mai 1885 i Lardal, død 29. mai 1962) var en norsk musiker, korpsdirigent og lensmann, oppvokst på Otterstadplass i Lardal, Lågendalen.
Han var sønn av Martin Olsen Otterstad og Trine Sofie Isaksdatter fra Hofsmoen.

Som 9-åring lærte han å spille fele av sin far, og spilte til dans allerede som 11-åring. Han behersket også cello, bratsj, og kornett.  Han hadde absolutt gehør .

I 1905 tok han underoffisereksamen i HM Kongens Garde, og spilte i Gardemusikken, der han også gjennomgikk 2. divisjons musikkskole. I denne tiden var han elev av Ole Olsen.  Otterstad fikk tilbud om profesjonell kornettistjobb, men valgte i stedet politiet. I 1908 startet han som politikonstabel på Kongsberg, der han i 1911 stiftet og dirigerte Kongsberg Skoles Guttemusikkorps. I 1917 ble han politibetjent på Notodden og ble samtidig dirigent for Notodden Mannsangerforening. I årene 1921–1946 arbeidet han som lensmann i Lunde i Telemark, der han i 1921 ble dirigent for Lunde Hornmusikk (stiftet 1913). Under andre verdenskrig satt han på Grini. I 1958 var Otterstad medstifter og dirigent av Lunde Skolemusikk, og i 1959 fikk han *Norsk Musikkforbunds fortjenestemedalje* (Sølvtrumpeten). 
Han spilte også kornett i HM Kongens Gardes veteranorkester i 1958. 

Otterstad har også komponert og arrangert 4–500 musikkstykker.

Han er gravlagt på Lunde kirkegård.
Den norske Atlanterhavskomité

**Den norske Atlanterhavskomité** (DNAK) er en norsk forening som driver opplysningsarbeid om utenriks- og sikkerhetspolitikk. 

Foreningen ble stiftet i 1955 etter initiativ av daværende formann i Stortingets utenrikskomité, Finn Moe. Atlanterhavskomitéen er partipolitisk uavhengig og arbeider med å informere om og øke forståelsen av norsk utenriks-, forsvars- og sikkerhetspolitikk med særlig vekt på det euratlantiske samarbeidet. I løpet av det siste tiåret har komitéen arbeidet med en bredere definisjon av «sikkerhet» som ikke bare omfatter Norges forsvar og det transatlantiske sikkerhetspolitiske samarbeidet, men også temaer som atomsikkerhet, miljø og energi, samt nedrustning, terrorisme, menneskerettigheter og samfunnssikkerhet. I tillegg har komitéen fått et bredere geografisk interessefelt, som inkluderer Nordområdene, Europa, Russland, Balkan, Svartehavet, Kaukasus og Midtøsten. I sin virksomhet mottar Atlanterhavskomitéen offentlige bidrag, i hovedsak fra Forsvarsdepartementet og Utenriksdepartementet, samt fra NATOs Public Diplomacy Division.

DNAK organiserer møter, seminarer, regionale kurs i sikkerhetspolitikk, studieturer og enkelte større konferanser. Videre gir DNAK ut en rekke publikasjoner, inkludert skriftserien *Det sikkerhetspolitiske bibliotek*. Atlanterhavskomité søker også å vinne forståelse for norsk utenriks- og sikkerhetspolitikk i utlandet gjennom møter og konferanser, individuelle studiereiser og gruppeturer til utlandet.

DNAK retter hovedsakelig sitt arbeid mot videreformidlere som media, politikere, organisasjoner, embetsverk, militære, diplomater, forskere og lærere i den videregående skolen. Studenter er også en viktig målgruppe for Atlanterhavskomitéen. 

Komitéen er sekretariat for The Atlantic Association of Young Political Leaders (AAYPL) og Youth Atlantic Treaty Association (YATA) i Norge.

Den norske Atlanterhavskomité ledes av et styre med Anne-Grete Strøm-Erichsen som styreleder. Sekretariatet for komitéen er plassert i Oslo.

## Referanser


## Eksterne lenker
*
Det friske og Det syke mennesket

***Det friske og Det syke mennesket I-VI: Cellebiologi, anatomi, fysiologi, mikrobiologi, patofysiologi, farmakologi, klinisk medisin*** av Vegard Bruun Wyller er et læreverk i naturvitenskapelige og medisinske fag. 

Verket består av to deler: *Det friske mennesket* tar for seg normale forhold, med hovedvekt på oppbygning (anatomi), funksjon (fysiologi) og regulering av funksjonen for å opprettholde indre likevekt. *Det syke mennesket* omhandler sykdommer i de ulike organene og gjennomgår underliggende årsaksmekanismer (patofysiologi, mikrobiologi), undersøkelser og behandling, inkludert farmakologi.

Verket består av 12 bind (pluss et registerbind) og er bygd opp omkring menneskets organer og organsystemer slik at to og to kapitler hører sammen. På denne måten blir det normale og det syke presentert på en parallell måte for leseren. 

*Det friske og Det syke mennesket* dekker pensumkravene i de medisinske og naturvitenskapelige fagene for bachelorutdanningen i helsefag.

Kari Toverud var billedredaktør og hovedillustratør.

Prof. dr. med. Per Alf Brodal og prof. dr. med Torgeir Bruun Wyller var hovedkonsulenter. Læreverket er i tillegg kvalitetssikret av en medisinske og sykepleiefaglige fagkonsulenter.

Utgiver i Norge er Akribe AS. Verket er også oversatt til dansk og utgitt av Gads forlag. 

Førsteutgaven av *Det friske og Det syke mennesket* fikk i 2005 tildelt Merket for god design. I 2006 fikk læreverket sølv i kategorien «Lærebok» under arrangementet Årets vakreste bøker. I 2007 fikk verket tildelt prisen Citations of Merit av Association of Medical Illustrators i USA.

## Referanser


## Eksterne lenker
* Læreverkets egne nettsider: www.akribe.no/dfdsm
Ana Moura

**Ana Moura** (født 1979 i Santarém i Portugal) er en  fadosanger (fadista) fra Portugal.

Hun ble født i Santarém men vokste opp i Coruche. Hun ble internasjonalt kjent som fadosangerinne med albumet *Guarda-me a Vida na Mão* (2003), etter at hun hadde sunget i forskjellige fadolokaler i Lisboa. Moura begynte karrieren på fadorestauranten Senhor Vinho etter at hun ved et innfall opptrådte og talentet ble oppdaget. Det store gjennombruddet fulgte i 2005 med Aconteceu. Moura opptrådte på Oslo World Music Festival i 2012 og på Førdefestivalen i 2011. Moura regnes som en del av "novo fado" bevegelsen som fornyer sjangeren med hensyn til repertoar, instrumenter og sangstil. Stemmen hennes omtales som kontraalt. Moura har blant annet opptrådt sammen med Rolling Stones og Prince.

## Diskografi
* 2003 – «Guarda-me A Vida Na Mão» (Universal)
* 2004 – «Aconteceu» (Universal, CD duplo)
* 2007 – «Para Além da Saudade» (Universal)
* 2009 – «Leva-me aos Fados» (Universal)
* 2012 – «Desfado»

## Referanser


## Eksterne lenker
* 
* 
*